**Til punkt 7: Forslag om endring i NIRs vedtekter (signaturrett)**

Styret foreslår å gjøre en endring i vedtektene angående signaturrettigheter. Ingen av styremedlemmene har per i dag signaturrett på vegne av foreningen, noe som kan innebære praktiske utfordringer særlig overfor foreningens bankforbindelse og kassereroppgaver.

Artikkel 9 i vedtektene lyder i dag:

*Styret består av leder, nestleder, sekretær, kasserer, som alle velges særskilt, og etter årsmøtets beslutning 2 til 4 ytterligere medlemmer. Det bør tilstrebes at styret gjenspeiler bredden i medlemsmassens yrkesmessige tilknytning og faglige orientering, samt dens sammensetning for øvrig.*

*Styremedlemmenes funksjonstid er 2 år. Gjenvalg tillates. Styreverv er ulønnet.*

*Styrets leder – eller i hans fravær nestlederen – leder styrets virksomhet.*

*Styremøter innkalles av lederen så ofte virksomheten gjør det nødvendig, dog minst en gang i året. Ethvert styremedlem kan kreve styremøte innkalt. Styret er vedtaksført når flere enn halvparten av dets medlemmer er til stede. Styret fatter vedtak med simpelt flertall.*

På bakgrunn av dette foreslås å innføre et nytt 2. ledd som lyder:

*Styreleder og kasserer har hver for seg signaturrett overfor foreningens bankforbindelser.*

Det foreslås også å endre nåværende 3. ledd til:

*Styrets leder – eller i dennes fravær nestlederen – leder styrets virksomhet.*

Artikkel 9 forblir for øvrig uendret.

\*\*\*

Artikkel 7, 2. ledd lyder i dag:

*Årsmøtet ledes av styrets leder, eller i hans fravær av styrets nestleder.*

Det foreslås å endre dette til:

*Årsmøtet ledes av styrets leder, eller i dennes fravær av styrets nestleder.*